የአመራር ብቃትና  ቁርጠኝነት የሚጠይቅ አዲስ  ምዕራፍን መከፈቱን ብአዴን አስታወቀ
– አገሪቱ በአሁኑ ወቅት  የምትገኝበትን የእድገት ደረጃ የሚመጥንና የሚያስተናግድ የአመራር ብቃትና ቁርጠኝነት የሚጠይቅ አዲስ ምዕራፍ የተከፈተ መሆኑን የብአዴን ማዕከላዊ ኮሚቴ አስታወቀ  ።የብአዴን ማዕከላዊ ኮሚቴ የኢህዴን/ብአዴን 35ኛውን የምሥረታ በዓል አስመልክቶ ባወጣው መግለጫ እንዳመለከተው በመላ አገሪቱና በአማራ ክልል ቁልፍ የለውጥ መስኮች  የሆኑትን የድርጅትን፣የመንግሥትንና የህዝብን አቅሞችን በተደራጀ ሁኔታ መምራት የሚችል ብቃትና ቁርጠኝነት የተላበሰ የአመራር አዲስ ምዕራፍ መከፈቱ አስፈላጊ መሆኑን ተገልጿል።ለወደፊቱ   ከተደቀኑት ፈተናዎችና ችግሮች መካከል የኪራይ ሰብሳቢነት አስተሳሰብና ተግባር ዋነኛው መሆኑን  የጠቆመው  መግለጫው  በተደራጀ ንቅናቄ በመምራት ብአዴን በአኩሪ    የትግል  ታሪክ  ታጅቦ  እየተራመደ  35ኛ  ዓመቱን  እያከበረ  እንደሚገኝ  መግለጫው  አክሎ ገልጿል ።ብአዴን የህዝቦችን ዴሞክራሲያዊ አንድነት በማጎልበት ያበረከተውንና እያበረከተ ያለውን ጉልህ አስተዋጽኦ ወደ ላቀ ደረጃ በማሳደግ አገራችን የነደፈችውን የሁለተኛውን የእድገትና ትራንስፎርሜሽን እቅድ በከፍተኛ ተነሳሽነትና ቁርጠኝነት ለመተግበር መላው ህብረተሰብ እንዲረባረብ በሚያደርግ አግባብ በመላ አገሪቱ በመከበር ላይ መሆኑን ጨምሮ አመልክቷል ፡፡በዓሉ ብአዴንን የትግል ታሪክ ለህዝባዊ አላማ በጽናት መስዋዕትነት የከፈሉ ታጋዮችን አኩሪ ገድል በመዘከር ህብረተሰቡ በተለይም ወጣቱ ትዉልድ ድርጅቱን ለድል ያበቁትን አስተሳሰቦች፣ በትግል ሂደት የገነባቸዉን እሴቶች፣ የገጠሙትን ፈተናዎች እንዲያውቃቸው እና የፀረ ድህነት ትግሉን በድል ለመወጣት በመሳሪያነት እንዲጠቀምባቸው መልዕክት በሚያስተላልፍ መንገድ እንዲከበር እየተደረገ ነው ብሏል ፡፡ብአዴን በመግለጫው ለክቡር ህዝባዊ ዓላማ መስዋዕት የሆኑ ጀግኖች የከፈሉት ህይወትና የህዝቡ የዘመናት ተጋድሎ ከንቱ ሳይቀር አሁን የምንመለከተውን የለውጥና የዕድገት ፍሬ አስገኝቷል ብሏል ።በዚህ ሂደት ውስጥም የአማራ ክልል ህዝቦችም ሆኑ የአገራችን ህዝቦች በመስዋዕትነት ያገኙትን ድል አስጠብቀው እንዲዘልቁ ብአዴን የበኩሉን አኩሪ የአመራር ተልዕኮውን መወጣቱን አንስቷል ፡፡ባለፉት ዓመታት ለተመዘገቡት ለውጦች ግብርና የላቀ ድርሻ የነበረው ከመሆኑም ባሻገር ከግብርና ወደ ኢንዱስትሪ ለሚደረገው ሽግግር ሁነኛ መሰረት መገንባት መጀመሩን ጠቅሷል ፡፡በከተሞች በጥቃቅንና አነስተኛ ልማት መስክ ተመሳሳይ እንቅስቃሴ ለማከናወን ጥረት ተደርጓል ያለው መግለጫው ፤ መካከለኛና ከፍተኛ ኢንዱስትሪዎችን ለማስፋፋት የተጀመሩ ተግባራት ከመኖራቸው ባሻገር ለቀጣይ የላቀ ውጤት ለማስመዝገብ ጥረት በመደረግ ላይ እንደሚገኝ አስረድቷል ፡፡በብዝሃነት፣ በመቻቻልና በመከባበር ላይ ለተመሰረተ አንድነት እንቅፋት የሆኑት ትምክህት፣ አክራሪነትና መሰል ኋላቀር አስተሳሰቦችም በሚፈለገው ደረጃ አልተወገዱም ብሏል መግለጫው ፡፡የጉልበት እና የመሬት ምርታማነትም ማደግ በሚገባው ደረጃ እንዲያድግ ገና ብዙ ስራ ይጠይቃል ያለው መግለጫው የተፈጥሮ ሃብት ልማት ስራችንም የላቀ ኢኮኖሚያዊ ጠቀሜታ ባላቸው የልማት መስኮች በሚፈለገው ደረጃ እንዳልተሟላም አመልክቷል ።የአየር ፀባይ ለውጥና የድርቅ አደጋ አሁንም በህብረተሰባችን ማህበራዊና ኢኮኖሚያዊ ዕድገት ላይ ከፍተኛ ተፅዕኖ እያሳረፈ በመሆኑ በድርቅ ተጠቂነትን ለመቀነስ የሚያስችል የመስኖና እርጥበት እቀባ ልማትን ማጠናከር እንደሚገባም አስረድቷል ፡፡የለውጥ እንቅፋት የሆኑትን ፀረ ዴሞክራሲንና አድርባይነትን እንዲሁም የቁርጠኝነት ማነስ ችግሮችን በማስወገድ የድርጅቱን አኩሪ እሴቶች የሆኑት ህዝባዊ ወገንተኛነት፣ የዓላማ ጽናት፣ ራስን በራስማረም፣ ዴሞክራሲያዊ ባህሪን ማጠናከር፣ የዴሞክራሲያዊ ብሔርተኝነት አስተሳሰብን ማሳደግ በትኩረት የሚረባረብባቸው መስኮች ናቸው ብሏል፡፡በሁለተኛው የእድገትና ትራንስፎርሜሽን ዘመን የግብርናን ዘላቂ ልማት ለማረጋገጥ፣ የቀላልና የመካከለኛ ኢንዱስትሪ ልማትን ለማፋጠን፣ ብሎም በመልካም አስተዳደር መሰረታዊ ለውጥ ለማምጣትና የህዝባችንን ፍላጎት ለማርካት አሁንም ሙያዊ ችሎታውንና አገልግሎቱን በማበርከት በላቀ የዝግጁነት መንፈስ ለውጥ ለማምጣት እንዲረባረብ ብአዴን ጥሪውንአቅርቧል፡፡ኢህዴን/ብአዴን ብዙ የትግል ኃይሎች ተስፋ በቆረጡበት፣ አልችልም ባይነትና ጨለምተኝነት በሰፈነበት አስቸጋሪ ነባራዊና ህሊናዊ ሁኔታ ውስጥ “በአንንበረከክም” መንፈስ በጥቂት ቆራጥ የህዝብ ልጆች በ1973 ዓመተ ምህረት የተመሰረተ፣ ህዝቡን በብቃት በመምራት ለድል ያበቃና ደማቅ ታሪኩንም የፃፈ ድርጅት መሆኑ ይታወቃል ፡፡